title: "John Curtin"
text: "John Joseph Curtin (* 8. Janewoore 1885 uun Creswick, Victoria; \u2020 5. J\u00fc\u00fcle 1945 uun Canberra, Australian Capital Territory) wiar faan de 7 Oktuuber 1941 tu san duas de 14. premier-minister faan Austraalien. Hi wiar de 1. Oktuuber 1935 tu de 7. Oktuuber 1941 feerer faan't opositschuun.\nA uungrip faan Jaapaan \u00fc\u00fcb Pearl Harbor wiar tau muun efter hi premier-minister wurd an treed Austraalien iin uun a krich jin Jaapaan iin. Bal diar\u00fc\u00fcb fuligten bombenuungriper \u00fc\u00fcb a nuurd faan Austraalien. Curtin st\u00e4\u00e4ld d\u00f6n austraalisk stridjkreeften uner de ameerikoons generool Douglas MacArthur. Det wiar a began faan a aanj faan det naar frinjskap faan Austraalien tu det Ferianigt K\u00f6ningrik an a began faan en naar frinjskap tu d\u00f6n Ferianigt Stooten.\n\nLeewent\nJohn Curtin wiar uun det gulgreefersteed Creswick, uun a maden faan't kolonii Victoria, b\u00e4\u00e4ren. Hi wiar de \u00e4\u00e4lst faan John Curtin de \u00e4\u00e4ler (\u2020 1919) an Catherine (of Kate) Agnes Bourke (\u2020 1938) h\u00f6r fjauer jongen. He hed sant sant at gebuurt strabismus faan det lacht uug. Sin aatj werket \u00fc\u00fcs waachter uun Pentridge Gaol, do \u00fc\u00fcs saldooten, puts an uun hotelen. At aanj skebet at familje tu Brunswick, en steeddial faan Melbourne, huar jo uun aaremmud lewet. Hi wurd diarauer tw\u00fcngen, uun't \u00e4\u00e4ler faan fjauertanj, tu't werk tu gung, am a onerhual faan't familije tu seekrin.\n\nSin intrese f\u00f6r politiik wurd faan sin mam \u00fctjliaset. Hi treed 1901 tu en komitee bi, wat en faan a f\u00f6rluupern faan det Australian Labor Party (ALP) uun Victoria wiar. 1911 wurd hi sekreteer faan det Victorian Timber Workers Union, en gewerkskap f\u00f6r holt- an waltwerker.\n\nUun de Iarst W\u00e4\u00e4ltkrich wiar hi een faan d\u00f6n wichtig mensken, diar jin't weerplicht uun Austraalien wiar. 1916 wiar hi f\u00f6r kurt tidj tu iin uun't suart hool stj\u00fc\u00fcrd, auer dat hi ei wul, f\u00f6r en m\u00f6gelk militeertiinst registriaret tu wurden. Marts 1917 skebet hi tu Western Australia, am do \u00fc\u00fcs edit\u00f6\u00f6r faan det Westralian Worker, en gewerkskapsbleed, tu werkin. Tau muun leeder befreid hi Elsie Needham. Jo hed tau jongen: en foomen (* 1917) an en dring (* 1921).\n\n1928 wurd hi lasmaat uun det Austraalisk Representenh\u00fcs f\u00f6r a woolkreis Fremantle weelet. 1935 wurd hi feerer faan't opositschuun. Uun woolen uun't juar 1940 fing at ALP bal at regiaringsmuarhaid. Premier-minister Robert Menzies san regiaring bleew uun't baantje bluat auer't onerst\u00fctsing faan tau \u00fcnufhengig ufordneten. D\u00f6nheer tau ufordneten st\u00f6rtet at regiaring man uun a harewst 1941 auer en meenings\u00fcnlikhaid auer a stootsh\u00fcshual an Curtin wurd de 7. Oktuuber premier-minister.\n\nLuke uk diar\n Premier-ministern faan Austraalien (1901-1945): Edmund Barton (1901-1903), Alfred Deakin (1903-1904), Chris Watson (April-August 1904), George Reid (1904-1905), Alfred Deakin (1905-1908), Andrew Fisher (1908-1909), Alfred Deakin (1909-1910), Andrew Fisher (1910-1913), Joseph Cook (1913-1914), Andrew Fisher (1914-1915), Billy Hughes (1915-1923), Stanley Bruce (1923-1929), James Scullin (1929-1932), Joseph Lyons (1932-1939), Earle Page (7-26 April 1939), Robert Menzies (1939-1941), John Curtin (1941-1945).\n\nPremier-Ministern faan Austraalien"